open-index/open-wikipedia-markdown huggingface dataset:
Vassenden i Hyllestad

**Vassenden** er ein matrikkelgard i Hyllestad kommune i Sogn og Fjordane fylke. 
Garden har matrikkelnummer 18.

## Geografi
Vassenden ligg ved utlaupet til Ramsgrøvatnet og grensar i nord og vest til Ramsgrø og til Øn i aust og sør.
Fylkesveg 607 går over garden. 

## Historie
Garden vart skilt ut frå Øn i 1873 og hadde før det vore husmannsplass. Ein veit sikkert at det har budd folk på Vassenden sidan 1700-talet, men det kan ha budd folk der også før. 

Garden har heile tida vore einbølt. 

## Namnet
Gardsnamnet kjem av at garden ligg ved enden av Ramsgrøvatnet. 

Vassenden er brukt som gardsnamn fleire andre stader i landet. 

Statens kartverk godkjende skrivemåten «Vassenden» i 1986.

Gardsnamnet vert også brukt som slektsnamn.

## Sjå òg
* Matrikkelgardar i Hyllestad kommune

## Kjelder

## Vidare lesnad
* 

## Bakgrunnsstoff
* «Vassenden» i Gardsleksikonet på nettstaden til Sogn og Fjordane Fylkesarkiv
* «Vassenden» i matrikkelutkastet av 1950
* «Vassenden» i gardsmatrikkelen for 1886
Sigbjørn Steinarsson Helle

**Sigbjørn Steinarsson Helle** () var ein norsk lærar, gardbrukar og stortingsmann frå Fjotland i Vest-Agder.

Far hans var gardbrukar. Sjølv var han skulehaldar i heimbygda frå 1837 til 1856. Frå 1840 var han gardbrukar på farsgarden i Fjotland. Han var medlem av heradsstyret 1843-90, ordførar i 30 år. Elles var han forlikskommissær 1843- 49 og 1853-90, samt formann i matrikkelkommisjonen i Fjotland.

Helle representerte Lister og Mandals amt på Stortinget 1862-63, på omframstortinget 1864, i 1865-66 og 1868-69. I heile si stortingstid var han medlem av justiskomiteen.

Han døydde på garden sin i Fjotland i 1899.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Norderhov gamle prestegard

**Norderhov gamle prestegard** (opphavleg **Njardarhov**) ligg på Norderhov i Ringerike kommune, like ved Norderhov kyrkje frå mellomalderen. Garden, som i ei tid var den største garden på Ringerike, er uløyseleg knytt til slaget på Norderhov natta til 29. mars i 1716. Ein kan framleis sjå kulehola i veggen på Svenskestua etter trefninga mellom nordmenn og svenskar. Han er også knytt til paret Anna Colbjørnsdatter (ca. 1667-1736) og ektemannen, prest og historikar Jonas Ramus (1649–1718), som eigde garden og budde her då slaget fann stad.

Kor gamal garden er veit ein ikkje sikkert, men han er truleg svært gamal av opphav. Dei eldste delane av dagens våningshus blir datert til slutten av 1500-talet, men det er utvida fleire gongar sidan. Hovudbygningen, som vart pussa opp utvendig i 2000, har ca. 850 kvadratmeter veggflater og 50 vindauge, som er delvis småruta med 12 eller 16 glas. Garden har særs høg verneverdi grunna sin høge alder. Bygningen er eit særs viktig element i eit kulturmiljø som blir vurdert å vere av nasjonal verdi. På tunet står òg den såkalla Munkestua, som truleg er frå perioden før 1650. Det er likevel lite som talar for at det nokon gong har budd munkar der. Bygningen står dessutan ikkje på sin opphavlege plass, men er flytta dit.

Prestegarden var før reformasjonen i 1536 delt i to garder: Øvre Njardarhov (prestegard) og Nedre Njardarhov (kapitelgard). Ved eit makeskifte i 1575 vart dei to gardane igjen samla til ein. Denne fungerte fram til han vart museum som prestegard i Norderhov prestegjeld og prostesete på Ringerike.

I dag rommar våningshuset på den gamle prestegarden Ringerikes Museum (inkludert Hjemmestyrkemuseet distrikt 14.2) og Buskerud fylkesfotoarkiv.

## Sjå òg
* Norderhov
* Norderhov kyrkje
* Ringerikes Museum
* Hjemmestyrkemuseet distrikt 14.2
* Buskerud fylkesfotoarkiv

## Kjelder

## Bakgrunnsstoff
* Ringerikes Museum
*
Lars Tallaksson Foss

**Lars Tallaksson Foss** () var ein norsk lærar, gardbrukar, bankmann og stortingsmann frå Lyngdal i Vest-Agder.

Far hans var gardbrukar i Lyngdal. Sjølv vart han utdanna til lærar hos soknepresten i Lyngdal. Frå 1827 til -35 var han skulehaldar. Han tok så over farsgarden og dreiv denne, seinare tok han over garden Rom frå svigerfaren og budde på denne. Foss var kasserar i den lokale sparebanken 1864-91. Han var medlem av heradsstyret 1840-84, ordførar i mange år. Elles forlikskommissær i tolv år. 

Foss representerte Lister og Mandals amt på Stortinget i 1868-69 og 1871-73. Begge tingbolkane var han medlem av budsjettkomiteen.

Han døydde på garden Rom i Lyngdal i 1897.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Buskerud fylkesfotoarkiv

**Buskerud fylkesfotoarkiv** er sentralarkiv for fotohistorisk materiale frå Buskerud. Arkivet er fylkesansvarleg i det nasjonale fotobevaringsarbeidet og rommer om lag 200 000 fotografi frå ca. 1850 og fram til i dag, inkludert i dette ei reprosamling på meir enn 100 000 bilde og ca. 70 000 (ca. 8 tonn) er originale glasplater. Fylkesfotoarkivet har felles kontor og telefon med Ringerikes Museum på Norderhov i Ringerike kommune. Nye klimaregulerte magasin er no bygd i det nye museet på Veien Kulturminnepark hringariki

Buskerud fylkesfotoarkiv vart lagt til Ringerike i 1987 og er administrativt underlagt distriktskonservatoren ved Ringerikes Museum, økonomisk Buskerud fylkeskommune. Arkivet blir leia av fylkesfotograf Bjørn Johnsen frå Hønefoss, som vart tilsett som fylkesfotograf 1. juni 1992. Arkivet gir råd om fotobevaring, om konservering av fotografisk materiale, om digital handsaming av fotografisk materiale og om opphavsrett. Arkivet fotograferer òg for alle konsoliderte museum i fylket og leverer bilda til trykk og til utstillingar.

## Bakgrunnsstoff
*
Våningshus

**Våningshus** er eit bustadhus på ein gard. Våningshusa varierer i storleik og form, og speglar vanlegvis garden sin rikdom. Huset er forma etter lokal byggeskikk. 

Ordet «våning» kjem av lågtysk *wonen*  som tyder 'å bu'. Ordet finst i tysk som *Wohnung*.
Truleg kom ordet inn i norsk språk ved at matrikkelen var eit verkemiddel for utrekning av skatt til kongen av Danmark-Noreg, som gjennom åra hadde mange rådgjevarar av tysk opphav.

## Sjå òg
* Eldhus
* Kårstove
* Stove
* Uthus, det motsette av våningshus

## Kjelder
Hydalen i Hyllestad

**Hydalen** eller **Høydal**, tidlegare skrive *Hydal*, er ein matrikkelgard i Hyllestad kommune i Sogn og Fjordane fylke. 
Garden har matrikkelnummer 19.

## Geografi
Hydalen ligg ved Hydalsvatnet, austom Vassenden. Garden grensar i vest til Ramsgrø og Øn, i aust til Fjaler kommune og i sør til Sundbotn.
Det går kommunal veg til bruka frå Fylkesveg 607. 

## Historie
Hydalen er nemnt i Bergens kalvskinn frå midten av 1300-talet. 

## Namnet
I Bergen kalvskinn er namnet skrive «Ydolum» og fyrstelekkjen «Y» skal tyde barlind, slik at gardsnamnet tyder 'barlinddalen'. Sjølv om det ikkje veks barlind i Hydalen no gjer det det andre stader i Hyllestad og også i Fjaler. 

I kjeldene er namnet skrive «i Ydolum» (BK. 28 b.), «i Yydolum» (BK. 29 a.), «Hiødall» (1563), «Høedall» (1603), «Høedallenn» (1608 og 1667) og «Høedahl» (1723).

Hydalen er brukt som stadnamn fleire andre stader i landet. 

Statens kartverk godkjende skrivemåten «Hydalen» i 1986 og «Høydal». i 1962.

Når gardsnamnet vert brukt som slektsnamn plar det skrivast «Høydal».

## Sjå òg
* Matrikkelgardar i Hyllestad kommune

## Kjelder

## Vidare lesnad
* 

## Bakgrunnsstoff
* «Hydalen» i Gardsleksikonet på nettstaden til Sogn og Fjordane Fylkesarkiv
* «Hydal» i matrikkelutkastet av 1950
* «Hydal» i gardsmatrikkelen for 1886
Hydalen

**Hydalen** kan vise til:

* Hydalen i Hemsedal &ndash; dal i Hemsedal kommune i Buskerud.
* Hydalen i Hyllestad &ndash; matrikkelgard i Hyllestad kommune i Sogn og Fjordane.
* Hydalen i Naustdal &ndash; dal i Naustdal kommune i Sogn og Fjordane.
* Nord-Hydalen &ndash; bygd i Hemsedal kommune i Buskerud.
* Sør-Hydalen &ndash; bygd i Hemsedal kommune i Buskerud.
Kringsetjinga av Tönning

Under den store nordiske krigen vart festninga i Tönning (Tønning) i området Holstein-Gottorp, ein alliert av Det svenske imperiet, kringsett to gonger: Danmark-Noreg vart tvungen til å avslutte den første omleiringa i 1700, men ein samla styrke av koalisjonen mot Sverige klarte å kringsette og ta Tönning i 1713–1714.

## 1700
Den første omleiringa var ei av dei første militære handlingane i den store nordiske krigen. Danmark-Noreg, Sachsen-Polen-Litauen og Russland hadde vorte samde om å invadere Det svenske imperiet på tre frontar, og danske styrkar rykte derfor inn i Holstein-Gottorp, som var allierte med slektskapsband til kongefamilien i Sverige. Dei starta kringsettinga av Tönning i mars 1700. Omleiringa vart avslutta då Karl XII av Sverige, med støtte frå Dei maritime maktene, i eit overraskande trekk sette ein arme utanfor København, og tvinga Fredrik IV av Danmark-Noreg ut av krigen med freden i Travendal den 18. august 1700. Danmark kom først inn i krigen i igjen i 1709 som følgje av det svenske nederlaget i Poltava.

## 1713–1714
Tidleg i 1713 vart styrkar frå Det svenske imperiet og Holstein-Gottorp kringsett av ein samla russisk og saksisk-polsk arme i ei lomme rundt Tönning. Den svenske styrken bestod av restane av den 16&nbsp;000 mann store armeen til Magnus Stenbock som hadde brote ut av Stralsund-lomma, og ignorert ordre om å marsjere inn i Polen. Han slo ein dansk arme i slaget ved Gadebusch og følgde etter restane av dei inn i Holstein. Dei russiske og saksisk-polske allierte av Danmark sende 36&nbsp;000 soldatar etter Stenbock.

I februar 1713 braut den mindre hertugen Karl Fredrik av Holstein-Gottorp den sjølvutnemnde nøytraliteten sin og gav Stenbock vern og hjelpeutstyr ved festninga si i Tönning i vente på støtte frå Dei maritime maktene, slik dei hadde gjort i 1700. Dei maritime maktene blanda seg ikkje inn, og med framleis 9&nbsp;000 mann att, gjekk Stenbock tom for forsyningar. Då matsituasjonen forverra seg og 2800 svenskar vart sjuke, overgav Stenbock seg den 16. mai 1713.

Den 1600 mann sterke garnisonen frå Holstein i Tönning festning heldt ut fram til 7. februar 1714. Danske styrkar fekk total kontroll over Holstein-Gottorp etter ordre frå kongen den 13. mars 1713, då dei siste lojale holsteinarane for Sverige vart fanga i 1715. etter at Tönning overgav seg, vart festningsverka og palasset jamna jorda fram til 1735.

Avgjersla til hertugen av Holstein-Gottorp om å opne Tönning for Stenbock samt å meklarverksemda under den svenske overgjevinga er tilskriven baron Georg Heinrich von Görtz, ein diplomat i hoffet til Karl Fredrik. Dei svenske fangane vart delt likt mellom dei sigrande maktene, tras i ordrane den russiske kommandanten Aleksandr Danilovitsj Mensjikov hadde fått frå tsar Peter den store om å sikre Russland den største parten, sidan russarane hadde medverka med den største kontingenten til den samla armeen. Dette førte til rykte om at Mensjikov vart muta av Görtz.

## Kjelder

**Denne artikkelen bygger på «[[:en:Siege of Tönning|Siege of Tönning]]» frå ,  den 6. desember 2010.* 
*** oppgav desse kjeldene:* 
**
**
**
**
**
Samuel Simonsson Fede

**Samuel Simonsson Fede** () var frå Kristiansand eller Søgne i Vest-Agder. Han var gardbrukar og stortingsmann.

Mor til Fede flytta til garden med same namnet, etter ho vart enkje. Sonen tok etter kvart over garden og dreiv den vidare. Han vart i 1788 i tillegg postopnar, eit verv han hadde fram til han døydde i 1856.

Fede var 2. representant frå Lister og Mandals amt på Stortinget i 1818. Han var medlem av fem komitear, mellom dei om brennevinsbrenning, om fyr- og merkevesenet og om husmannslova.

Han døydde på garden sin i Kvinesdal i 1856.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Daugavgrīva

**Daugavgrīva** (tysk *Dünamünde*; polsk *Dynemunt*, russisk Усть-Двинск eller *Ust`-Dvinsk*) er eit nabolag nordvest i Riga i Latvia på venstrebreidda av Daugava. I dette nabolaget låg den svenske festninga som kontrollerte munningen til Daugava på venstrebreidda. 

## Festning
På andre sida overfor Daugava, utanfor grensene til det noverande bydelen vart Daugavgrīva slott bygd i 1208 for å tene eit kloster som låg der. Den svenske festninga Dünamünde, teikna i nederlandsk stil av general Rothenburg i 1641, erstatta ruinane av Daugavgrīva slott i 1680.

I 1695 var kommandanten kaptein Heinrich Nicolaus Rüdinger, forfaren til den framtidige patriark Aleksej II av Russland. Rüdinger vart slått til riddar av Karl XI av Sverige.  Joachim Cronman vart seinare kommandant og han døydde 5. mars 1703. 

Etter at festninga vart erobra av russarane, bygde dei festninga om. Regenten av Russland, Anna Leopoldovna, mannen hennar Anton Ulrik, og sonen hennar Ivan VI vart sperra inne i Dünamünde i 1742. 

Dei russiske styresmaktene gav festninga namnet *Ust-Dvinsk* i 1893, og tillet berre russiske soldatar å bu der. Dei bygde om festningsverka  før den første verdskrigen. Under krigen vart Ust-Dvinsk bombardert av Schütte-Lanz luftskip SL 7 frå den tyske armeen. Etter at festninga vart teken av Det tyske keisardømet, vart ho inspisert av keisar Vilhelm II i 1917. Dei latviske styresmaktene øydela det meste av festninga fleire år seinare. Under den kalde krigen var Ust-Dvinsk base for sovjetiske soldatar. Staden vert i dag kalla *Daugavgrīva* på latvisk. Det står eit fyr ved Daugavgrīva i dag, opphavleg bygd i 1818. Det vart bygd om i 1863, 1920 og etter den andre verdskrigen.

## Kjelder

**Denne artikkelen bygger på «[[:en:Daugavgrīva|Daugavgrīva]]» frå ,  den 6. desember 2010.* 
*** oppgav desse kjeldene:*


## Bakgrunnsstoff
*Festninga i Daugavgriva (russisk)
*Historiske planteikningar av Dünamünde  (russisk med tyske kart)
*Diskusjon og bilete på www.fortification.ru (russisk med bilete og tyske kart)
Ole Olsson Øveland

**Ole Olsson Øveland** () var ein norsk lærar, gardbrukar og stortingsmann frå Finsland i Vest-Agder.

Han var som til ein gardbrukar på Espeland i Finsland. Etter litt undervisning frå biskop Peder Hansen vart han skulehaldar i Bjelland og frå 1801 gardbrukar på Øveland i Finsland.

Øveland representerte Lister og Mandals amt på Stortinget 1821-27 og 1833-37. I 1821 var han medlem av fem komitear, mellom dei om utskiftingslova og om hogst i allmenningar. År 1824 var han medlem av komiteane om fiskeria og om veglova, 1827 atter om fiskeria. Grunna sjukdom møtte han ikkje på omframstortinget 1828. På Stortinget 1833 og 1836 var han medlem av Lagtinget og justiskomiteen, 1836-37 av Lagtinget. Øveland var medlem av riksretten 1836-37.

Han døydde på garden sin i Finsland i 1840.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Bengt Gabrielsson Oxenstierna

Grev **Bengt Gabrielsson Oxenstierna** () var ein svensk statsmann, son av syskenbarnet til Axel Oxenstierna, Gabriel Bengtsson Oxenstierna (1586–1656). Han var gift med Magdalena Stenbock.

## Liv
Etter ei langvarig utdanning og reise utanlands, starta han den diplomatiske karrieren sin ved den store fredskongressen i Osnabrück. Under opphaldet i Tyskland vart han kjend med pfalzgreve Karl Gustav, som seinare vart Karl X av Sverige og dei vart gode vener. To år etter at kongen tok trona i 1654, vart Oxenstierna sendt for å representere Sverige i Kreistag i Niedersachsen. I 1655 reiste han med Karl til Polen og vart guvernør i dei nyerobra provinsane Kulm, Kuyavia, Masovia og Stor-Polen. Det stødige og humane styresettet han synte vann tillitten til innbyggjarane i området, og dei fleste tyske innbyggjarane tok derfor svenskane si side mot polakkane. Då Karl reiste til Danmark i 1657 klarte Oxenstierna i desperate tilhøve, å forsvare Thorn i ti månader, og vilkåra for å overgjev seg vart særs fordelaktige for han under dei påfølgjande fredsforhandlingane i Oliva, mellom Polen og Sverige, då Oxenstierna var ein av dei øvste svensek fullmektige for kongen. Under regjeringa til Magnus de la Gardie hadde han mindre viktige roller. Frå 1662 til 1666 var han generalguvernør i Livland. I 1674 vart han sendt til Wien for å prøve å hindre krig mellom Frankrike og imperiet. Banda han knytte og sympatien han vann der var viktig for den framtidige karrieren hans. Dette gjorde at han vart utpeikt til ein av dei svenske utsendingane til kongressen i Nijmegen (1676).

## Fredsbevaring
I 1680 stolte Karl XI av Sverige fullstendig på at han klarte å styre utanrikssaker, så lenge han klarte å bevare freden. Han heldt stillinga som utanriksminsiter dei neste 17 åra til stor fordel for Sverige. Dei politiske prinsippa hans var basert på venskap til dei maritime maktene England og Dei sameinte Nederlanda, og med keisaren, samt ein eit tett anti-dansk band med huset Holstein. Karl XI peikte Oxenstierna ut som ein av regentane medan Karl XII av Sverige enno var for ung til å styre landet. Den nye krigshissige kongen fylte den gamle, kloke kanslaren med uro. Han protesterte ofte og hardt, og råda Karl til å akseptere dei fredsforslaga til den første anti-svenske koalisjonen under den store nordiske krigen, men det var til ingen nytte.

## Kjelder

**Denne artikkelen bygger på «[[:en:Bengt Gabrielsson Oxenstierna|Bengt Gabrielsson Oxenstierna]]» frå ,  den 6. desember 2010.* 
*** oppgav desse kjeldene:*
**
Eldhus

**Eldhus** (frå norrønt *eldhús*) eller **størhus** (norrønt *steikarahús*) er nemninga på ein bygning med eldstad til ein viss bruk, til dømes vasking eller baking. Ulike stader har ein også kjend bygningen som *bakarstue, bryggarhus, kylne, masstu (matstove)* og *sørpehus*.

## Skildring
Eldhus var vanlege frå norrøn tid, og var ein av dei viktigaste husa på gardane. Lenge var eldstaden ei åre, også etter at hovudhusa fekk peis. Eldhusa var i bruk på den norske landsbygda fram til moderne tid. 

Som regel var eldhuset eit eittroms hus med dør i gavlveggen, ofte eit lafta tømmerhus. I Vest-Noreg fann ein også mange bygningar i grindbygg med bordveggar. 

## Utstyr
Det vanlege utstyret var ei storgryte, ei nedmurt bakstehelle, ein brødomn og ein båsomn/peis. Ein kunne ha fleire eldstader, men røyken frå dei gjekk opp gjennom den same pipa. Huset kunne òg innehalde utstyr til å brygge og vaske klede. Det vart gjerne òg nytta i samband med slaktinga på garden, og til ysting og smørkjerning.

Eldhuset var gjerne gardkona sin arbeidsplass, og inneheldt gjerne ein arbeidsbenk og eit stort langbord. Huset kunne òg innehalde overnattingsstad for gjestar.

## Sjå òg andre gardsbygningar
* Våningshus
* Kårstove
* Stabbur
* Låve
* Fjøs
* Løe

## Kjelder


*Søk etter eldhus  i *[[Nynorskordboka]]*
**Delar av denne artikkelen bygger på «[[:nb:Ildhus|Ildhus]]» frå ,  den 6. desember 2010.*
Reidar Lindseth

**Reidar Lindseth** () er ein norsk lokalpolitikar frå Venstre. Han var ordførar i Flatanger kommune frå 2003 til 2011.

Han var vararepresentant nr. 2 til Stortinget for Nord-Trøndelag for perioden 2013-2017. 
## Kjelder
Strekkstagplattform

Ei **strekkstagplattform** (engelsk: *Tension-leg platform, TLP*) er ei flytande og vertikalt forankra plattform eller lastebøye som normalt blir bruka til offshoreproduksjon av olje eller naturgass, og er spesielt egna for havdjup på meir enn 300 meter. Som regel blir stag eller kjetting bruka for å halde plattforma på plass.
Winston Reid

**Winston Wiremu Reid** () er ein dansk-newzealandsk fotballspelar som har spelt forsvar for West Ham United sidan 5. august 2010.

Reid vart fødd i North Shore ved Auckland av maori-foreldre. Som tiåring flytte han frå New Zealand til Danmark med mora og den danske stefaren hans. Her tok han etter kvart til med å spela fotball på fulltid, både for Sønderborg og Midtjylland. Då Reid fekk dansk statsborgarskap i 2006 vart han innkalla til det danske U19-landslaget. Han heldt fram med å spela for Danmark på U19-, U20- og U21-nivå fram til 2010, då han bestemte seg for å spela for landslaget til New Zealand. Han deltok i VM i fotball 2010 i Sør-Afrika og skåra her sitt hittil einaste landslagsmål i ein kamp mot Slovakia som enda 1 - 1. Reid sitt mål kom i det nittitredje speleminuttet.

## Kjelder
* Engelsk Wikipedia om Winston Reid.
Vasílis Torosídis

**Vasílis Torosídis** () er ein gresk fotballspelar som spelte for Olympiakos frå 2007. Tidlegare har han spelt for Skoda Xanthi FC. Han vart seriemeister i Hellas med Olympiakos i 2011.

Torosídis har spelt for det greske landslaget sidan 2007. Han deltok i EM i fotball 2008, og skåra sitt fyrste landslagsmål i ein kvalifiseringskamp til VM i fotball 2010 mot Luxemburg. Under dette VM, som fann stad i Sør-Afrika, skåra han 2-1 målet og sigersmålet i ein kamp mot Nigeria.

## Kjelder
* Engelsk Wikipedia om Torosidis.
Marko Lomić

**Marko Lomić** () er ein serbisk fotballspelar som spelar i forsvar for Dinamo Moskva i den russiske fotballigaen. Han har òg landskampar for Serbia.

Lomić begynte karrieren sin hjå Borac Čačak i heimbyen. I 2002 gjekk han til Litex Lovetsj i Bulgaria, men vende heim etter eit halvt år utan å ha spelt nokon seriekampar. Han vart cupmeister i Serbia med Železnik i 2005. Før 2005/06-sesongen planla han ein overgang til den rumenske klubben FCU Politehnica Timişoara, men kort før kontrakten skulle underskrivast, fekk han eit tilbod frå den serbiske toppklubben FK Partizan i Beograd.

Med Partizan spelte han mellom anna i meisterligakvalifisering i 2005/06-sesongen og i UEFA-cupen i 2006/07, men fekk ingen seriemeisterskap med Partizan. I 2007 gjekk han til den tyske andredivisjonsklubben TuS Koblenz, der han spelte til august 2009. Han var då ikkje med i framtidsplanane til trenaren, og vende attende til Partizan. Der spelte han 2009/10-sesongen, før han gjekk til Dinamo Moskva i Russland våren 2010.

Lomić debuterte for Serbia sitt A-landslag 7. april 2010 i ein kamp mot Japan, men kom ikkje med i Serbia sin tropp til fotball-VM i 2010.

:*Denne artikkelen begynte med ei omsetjing frå [[:de:Marko Lomić|tysk wikipedia]] 6. desember 2010.*
Sergei Pareiko

**Sergei Pareiko** () er ein estisk tidlegare fotballspelar som har spela som keeper for Tom Tomsk i den russiske fotballserien, og for Estland sitt landslag.

Pareiko har spelt fotball i den russiske ligaen sidan 2001, då han gjekk til Rotor Volgograd. Då dei rykte ned, gjekk han til Tom Tomsk i 2005. Han har spelt for Estland sitt A-landslag sidan 1996. Ei stund la han opp landslagsfotballen, men vende tilbake til landslaget som førstekeeper då Mart Poom la opp. Han la sjølv opp i 2015. Han spelte totalt 65 kampar for landslaget.

## Kjelder
Guanciale

***Guanciale*** er ein italiensk måte å konservera svinekjakar på. Kjøtet i svinekjakane er svært feite, samstundes som musklane er velbrukte, noko som gir ein særleg god råvare for urøykt speka flesk. I tillaginga av guanciale blir kjakane krydra med pepar, eller chilipepar, og tidvis rosmarin. Kjøtet blir så salta i nokre dagar og kan så bli hengt til tørk i fleire veker. Guanciale er den autentiske ingrediensen i fleire tradisjonelle italienske matrettar, så som pasta all'amatriciana eller spaghetti alla carbonara.

## Bakgrunnsstoff
*Den norske matskribenten Andres Viestad si oppskrift for tillaging av guanciale.
Karolinarane

**Karolinarane** (av Carolus, latinisert form av namnet Karl) er nemninga på soldatane til den svenske kongen Karl XII som styrte frå 1697 til 1718. 

I Noreg er karolinarare mest kjende for felttoga mot Trøndelag og Oslo og ikkje minst Fredriksten festning i Halden.

Dei deltok i slaget på Norderhov i 1716 og i Armfeldts felttog i Trøndelag der ein stor del av styrken omkom i Tydalsfjella under tilbaketrekking vinteren 1719. 3000 soldatar omkom under marsjen til Sverige.

## Sjå òg
* Den karolinske dødsmarsjen
* Den store nordiske krigen
Huangelva

**Huangelva**, **Huang He** ('Gul elv') er den nest lengste elva i Kina etter Chang Jiang. Ho renn gjennom provinsane Qinghai, Gansu, Indre Mongolia og Shandong og ut i Bohaibukta. Elva er den 8. største i Kina når det gjeld vassføring. 

## Geografi
Huangelva har kjeldene sine i det tibetanske høglandet. Som hovudkjelde reknar ein Karelva (Kar Qu) som renn langs nordskråninga av Bayanharfjella (Bāyánkālā Shānmài) i Qinghai. Huangelva renn ut av Qinghai i nordaustleg retning gjennom Gansu, gjer ein lang boge mot nord til Indre Mongolia rundt Ordos-platået, renn så sørover igjen gjennom tronge juv og tek imot elvane Fen He frå nordaust og Wei He frå vest. Ho bøyer så mot aust, passerer nord for Taifjellet (Tai Shan) i Shandong før ho munnar ut i Bohaibukta.

Huangelva renn gjennom tørre strøk, og middelvassføringa er difor lita, men ho kan ha store flaumar etter monsunregnet. Elveløpet går gjennom strekningar dekte av løss, som lett blir slipt ned og ført med som slam. Dette gjev elva gulfargen som har gjort at ho blir kalla Den gule elva. Slammet blir lagt opp i det veldige elvedeltaet som byrjar ved Kaifeng, 500 km før utløpet. I deltaet er løpet lite stabilt. Elveleiet er inngjerda av dike som er opp til 10 m høge, men desse blir ikkje sjeldan brote ved flaum. Flaumar kan òg grava ut nye kanalar, og elva har skifta løp fleire gonger. Før 1300 gjekk ho omtrent som no, men forandra så løp og munna ut sør for Shandong i 500 år, til 1853, då ho igjen tok det nordlege løpet. I 1938 og 1947 vart løpet omdirigert.

## Kultur

Området kring den nedre delen til elva og bielva Wei blir rekna som fødestad for den kinesiske sivilisasjonen. Flaumfaren gjorde at elva tidlegare blei kalla «Kinas svøpe». Under ein flaum i 1931 skal 3,7 millionar menneske ha mista livet.

Huangelva har lita tyding for samferdsla, men avgjerande tyding for jordbruket i Nord-Kina. Store damanlegg og kanalbygging har redusert flaumkatastrofane og utvida dei irrigerte områda.

## Kjelder

* Geografiske namn: G–H ved Språkrådet

## Bakgrunnsstoff
Slaget på Norderhov

**Slaget på Norderhov** var ei trefning som fann stad på Norderhov på Ringerike under Den store nordiske krigen. Slaget stod mellom dansk-norske dragonar og svenske karolinarar, natta til 29. mars i 1716. Utfallet var særs viktig for svenskane sitt nederlag to år seinare.

## Sjå òg
* Anna Colbjørnsdatter
Felttog

Eit **felttog** er ein større militær operasjon, og omgrepet blir somme gonger nytta om ein heil krig.

Opphavleg meinte ein med felttog alle operasjonar ein hær utførte frå han drog ut til den returnerte. Under «kabinettkrigane» i Europa (om lag 1650 til 1800), der ein ikkje kriga på vinteren, så handla eit felttog om alle operasjonane i et år, frå ein vinterleir til neste vinterleir.  Sidan den tid har ein med felttog òg ofte meint alle dei geografisk avgrensa operasjonane til ein hær (for eksempel felttoget i Nord-Afrika) eller ein sjølvstendig del av krigen som heile. Ein krig består derfor nokre gonger av fleire felttog. Eit eksempel på at ein heil krig blir omtalt som eit felttog er felttoget til Napoleon i Russland i 1812.

## Sjå òg
* Krigar i verda - inneheld òg felttog
Austslaviske språk

**Austslaviske språk** er ei nemning for den austlege greina av dei slaviske språka. I følgje Glottolog dreier dette seg om 4 språk: Kviterussisk, russisk, rusinsk og ukrainsk.

## Fotnotar


## Litteratur

* Nesset, Tore 2015: *How Russian Came to Be the Way It Is: A Student's Guide to the History of the Russian Language.* Slavica Pub.
Jermain Defoe

**Jermain Colin Defoe** () er ein engelsk tidlegare fotballspelar som har spelt for Tottenham Hotspur sidan 2009.

Jermain vart fødd i London. Mora kom frå St. Lucia og faren frå Dominica. Det fyrste laget Jermain spelte for, var London-klubben Senrab. I ungdomstida spelte han òg for Charlton Athletic før han kom til West Ham United. Han kom på West Ham sitt fyrstelag i 1999. I 2004 bytte han klubb til Tottenham, deretter til Portsmouth før han reiste tilbake til Tottenham i 2009. Han var Tottenham sin toppskårar i Premier League i 2004/05- og 2009/10-sesongen.

### Landslagsspel
Defoe spelte for det engelske landslaget frå 2004. Han fekk ikkje delta i fotball-VM 2006, men var ein del av troppen i fotball-VM 2010 i Sør-Afrika. Her skåra han det einaste målet i kampen mot Slovenia i gruppespelet.
Defoe fekk sin 57. og siste landskamp på Hampden Park i juni 2017. Han var innbytar då Skottland og England spelte uavgjort i ein kvalifiseringskamp til Fotball-VM 2018. Defoe noterte seg for 20 landslagsmål. 

## Kjelder
* Engelsk Wikipedia om Jermain Defoe.
*eu-football
Clint Dempsey

**Clinton Drew Dempsey** () er ein USA-amerikansk fotballspelar som har spelt for Fulham FC frå 2007.

Dempsey vart fødd i Texas, der han voks opp i fattige kår. Etter ungdomstida si kom han på fyrstelaget til New England Revolution frå Massachusetts. I 2007 vart han kjøpt opp av Fulham, og gjekk med det inn i Europeisk fotball. Han vart klubben sin toppskårar i Premier League i 2007/08-sesongen, sjølv om han berre skåra 6 mål. Han spelar framleis for Fulham i 2011.

På landslagsnivå har han delteke i både Fotball-VM 2006 i Tyskland og fotball-VM 2010 i Sør-Afrika. Han skåra i begge turneringane.

Clint Dempsey er gift og har ein son.

## Kjelder

* Engelsk Wikipedia om Dempsey.
Muharram

**Muharram** eller **muharram ul haram** er den første månaden i den muslimske kalenderen. Det er ein av dei fire heilage månadene i året, og er rekna som den nest heilagaste, etter ramadan. Det er ikkje ønskeleg å vere i krig eller delta i strid under muharram. Ein prøver ofte å løysa konfliktar denne månaden.

Den muslimske kalenderen følgjer månen, og difor flyttar muharram seg 11-12 dagar kvart år i tilhøve til den  gregorianske kalenderen. Månadene startar når ein eller fleire rettruande muslimar ser nymånen på himmelen, og difor kan ein ikkje seie nøyaktig kva tid ein månad vil byrja. 

Den første dagen i muharram kan markerast med muslimsk nyttårsfeiring. Sjiamuslimar markerer minnet om slaget ved Karbala og drapet på Husayn ibn Ali med faste, gjerne også opptog, særleg under asjura den 10. muharram. Også mange sunnimuslimar markerer dei ti første dagane av månaden med faste og reknar 10. muharram som dagen Musa (Moses) vann over faraoen av Egypt.

## Kjelder

**Denne artikkelen bygger på «[[:nb:Muharram|Muharram]]» frå , og «[[:en:|Muharram]]» frå  den 7. desember 2010.*
Ole Toresson Rød

**Ole Toresson Rød** () var ein norsk gardbrukar, lensmann, postopnar og stortingsmann frå Søndeled i Aust-Agder. Han var far til Halvor Olsson Stamsøy.

Rød tok over farsgarden i Søndeled i 1789, og dreiv han til han skøytte garden vidare til sonen. Han var lensmann i Søndeled og Gjerstad frå 1803 til -13, og postopnar frå 1805 til 1835.

I 1814 var han valmann og aktuell til riksforsamlinga på Eidsvoll. Han var 3. representant frå Nedenes og Robygdelagets amt på Stortinget i 1818. Der var han medlem av åtte komitear, mellom dei var komiteen om bank- og pengestellet, og komitear om skogane i Drammen sitt omland, og om Røros koparverk. Frå 31. mars var han medlem av Lagtinget.

Rød døydde på slektsgarden i Søndeled i 1840.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Halvor Håvardsson Bråten

**Halvor Håvardsson Bråten** () var ein norsk lærar, gardbrukar, lensmann og stortingsmann frå Søndeled i Aust-Agder.

Bråten var son av ein gardbrukar frå Moland i Søndeled. Frå 1783 til 1796 var han skulehaldar med ei årsløn på åtte riksdalar. Han var gardbrukar, fyrst på Akland og så frå 1799 på Bråten i Søndeled. I 1818 vart han lensmann i Søndeled, eit ombod han hadde til han døydde.

Bråten var 1. varamann frå Nedenes og Robygdelagets amt til Stortinget 1824 og 1827. I 1830 møtte han på Stortinget som 2. representant frå same valkrinsen. Han var då medlem av gasje-, pensjons-, skatte- og budsjettkomiteen.

Han døydde på garden sin i Søndeled i 1833.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Halvor Olsson Stamsøy

**Halvor Olsson Stamsø** () var ein norsk lærar, gardbrukar, lensmann og stortingsmann frå Søndeled i Aust-Agder. Ole Toresson Rød var far hans.

Stamsøy var skulehaldar frå 1819 til -33. I 1833 kjøpte han garden Stamsøy i Søndeled og dreiv denne i lang tid. Han var lensmann 1845-55. Stamsøy var forlikskommissær 1834-37 og medlem av heradsstyret 1838-64, ordførar i åtte år.

Stamsøy representerte Nedenes og Robygdelagets amt på Stortinget 1848-51 og 1857-60. I Både i 1848 og 1851 medlem av budsjettkomiteen, 1851 også av Lagtinget. Han heldt fram som lagtingsmedlem 1857-60, då han elles var med i konstitusjonskomiteen.

Han døydde på garden sin i Søndeled i 1890.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
* 

## Bakgrunnsstoff
*
Øven Jensson Birkedal

**Øven Jensson Birkedal** () var ein norsk gardbrukar og stortingsmann frå Landvik i Aust-Agder.

Birkedal var gardbrukar på farsgarden i Landvik. I 1824 var han 2. representant for Nedenes og Robygdelagets amt på Stortinget, der han var medlem av militærkomiteen. Seinare var han i fleire år medlem av heradsstyret.

Han døydde på slektsgarden i Landvik i 1881.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Gjeruld Rasmusson Hunsdal

**Gjeruld Rasmusson Hunsdal** () var ein norsk underoffiser, gardbrukar og stortingsmann frå Landvik i Aust-Agder.

Hunsdal var son av ein gardbrukar i Landvik. Frå 1814 til -20 var han underoffiser. Sidan var han gardbrukar på farsgarden. Han var medlem av heradsstyret frå det kom i gjenge i 1838 til 1863, nokre år var han ordførar. Elles var han forlikskommissær og mellom 1829 og 1859 var han valmann ni gongar. Han var 2. representant frå Nedenes og Robygdelagets amt på Stortinget i 1833, medlem av næringskomiteen. I 1830 var han 1. varamann og 1842 2. varamann til Stortinget.

Han døydde på garden sin i i Landvik i 1866.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Nils Pedersson Igland

**Nils Pedersson Igland** () var ein norsk gardbrukar, ordførar og stortingsmann frå Landvik i Aust-Agder.

Far hans var gardbrukar på Igland, og han tok sjølv i si tid over farsgarden. Han var medlem av heradsstyret 1860-95, ordførar i 22 år. Vidare var han forlikskommissær i 18 år, amtsrevisor i 14 år og sparebankdirektør samt medhjelpar åt presten.

Igland representerte Nedenes amt på Stortinget 1868-73, 1877-79 og 1889-97. Både i 1868-69 og 1871-73 var han medlem av protokollkomiteen, medan han 1877-79 var medlem av budsjettkomiteen. Perioden 1889-97 var han medlem av Lagtinget, 1889-91 av valkomiteen, fullmaktskomiteen og vegkomiteen og 1892-97 av landbrukskomiteen. 

Han døydde på garden sin i Landvik 1898.

## Utmerkingar
Igland var innehavar av St. Olavs Orden.

## Kjelder
* 
*
Everything All the Time

**Everything All the Time** er debutalbumet til indie-rock-gruppa Band of Horses, utgjeve 21. mars 2006 av Sub Pop. Albumet femner nye versjonar av fem av dei seks songane frå Tour-EPen til gruppa i tillegg til fem nye songar.

## Spor

## Medverkande
* Ben Bridwell - Vokal, gitar
* Mat Brooke - Gitar, medverkande føresongar på spora 8 og 10
* Chris Early - Bassgitar
* Tim Meinig / Sera Cahoone - Trommer
Cease to Begin

**Cease to Begin** er det andre studioalbumet til indie-rock-gruppa Band of Horses, utgjeve 9. oktober 2007.
## Spor

## Medverkande
* Ben Bridwell - føresongar, gitar
* Rob Hampton - gitar, bassgitar
* Creighton Barrett - trommer
* Ryan Monroe - keyboard
* Phil Ek - produsent
* Jon Ashley - assisterande teknikar
* Julian Dreyer - assisterande teknikar
* Cameron Nicklaus - assisterande teknikar
* Dusty Summers - design
* Christopher Wilson - fotografi
Infinite Arms

**Infinite Arms** er det tredje studioalbumet til indie-rock-gruppa Band of Horses, utgjeve 18. mai 2010.
## Spor

## Medverkande
*Benjamin Bridwell - vokal, gitar, trommer
*Creighton Barret - trommer, perkusjon
*Ryan Monroe - keyboard, vokal, perkusjon, gitar
*Bill Reynolds - bass, tamburin, gitar, perkusjon
*Tyler Ramsey - gitar, vokal, perkusjon, keyboard, piano, theremin

**Gjestemusikarar**
*Jay Widenhouse - trompet på «Factory»
*Dylan Huber - trompet #2 på «Factory»
*Dave Wilkens - trombone på «Factory»
*Clint Fore - tuba på «Factory»
*Lauren Brown - strengar på «Factory»
M&M’s

**M&M's** er små bitar av mjølkesjokolade produsert av Mars. Produktet vart laga i 1941 etter at Forrest Mars sr., son av Frank C. Mars, la merke til spanske soldatar som åt små sjokoladebitar dekte av sukker under den spanske borgarkrigen. M&M kjem av den første bokstaven i etternamnet til Forrest ** M**ars Sr., og kompanjongen Bruce **M**urrie som produserte sjokoladen.

## Kjelder


## Bakgrunnsstoff

*
Ola Skjåk Bræk

**Ola Skjåk Bræk** () var jurist, bankmann og politikar. 

Etter å ha vore sakførarfullmektig o domarfullmektig i Eidsvoll, arbeidde han i 10 år i Bank- og Sparebankinspeksjonen. I 1950 vart han banksjef for Sunnmøre Nye Kredittbank i Ålesund. I 1952 stod han bak ei samanslåing med tre andre bankar på Sunnmøre. Den nye banken vart Sunnmøre Kredittbank i Ålesund. I 1975 var han drivkraft bak samanslåing av Sunnmøre Kredittbank og Privatbanken i Ålesund til Sunnmørsbanken. Som banksjef var han sterkt engasjert i samfunnsutviklinga på Sunnmøre. Han ordna finansiering for omstillingar i fiskeflote og skipsbygging. Bræk var sentral i finansieringa av Vigra flyplass, og avi mange viktige vegsamband.

Ola Skjåk Bræk var vararepresentant til Stortinget i 1965 - 69, og i 1973 - 77. Han representerte Venstre. Brek vart industriminister i Korvaldregjeringa 1972 - 73.

Ola Skjåk Bræk fekk Sunnmøre Næringsråd sin ærespris i 1985. I 1976 vart han kommandør av St. Olavs Orden.

I 1990 gav han ut sjølvbiografien *Hva brast så høyt*.

## Kjelder
*Harald Kjølås: Sunnmøres finansminister i  *100 år 100 navn. Personer som har preget Nordvestlandet*. Sunnmørsposten Forlag 2000
Stortingsvalet 1888

**Stortingsvalget 1888** blei halde hausten 1888 i Noreg. Det var eit indirekte val der ein valde ut valmenn som igjen valde dei 114 representantane til Stortinget. 128 368 menn og ingen kvinner hadde røysterett. Av dei røysteføre røysta 90 416, det vil seia at valoppsluttinga var på 70,4 %.

Valet gav stor framgang for partiet Høgre. Venstre hadde nett fått ei avskalling til høgre då Moderate Venstre vart danna kort tid før valet. Denne grupperinga, som var den lågkyrkjelege delen av morpsrtiet, fekk ein betydeleg del av røystene og saman med Høgre velta dei Sverdrup-regjeringa i 1889. Emil Stang d.e. danna deretter det første ministeriet sitt.

## Resultat

1I tillegg var det 4 representantar med ukjent eller uklar partitilhøyring.

I vala før 1906 kunne ein røysta på fleire kandidatar. Dessutan var kandidatane ikkje alltid knytt til eit parti. Difor blir fordelinga av røysteme mellom partia noko skjønsmessig.

## Sjå også
* Stortingsrepresentantar 1889-1891

## Kjelder

**Denne artikkelen bygger på «[[:nb:Stortingsvalget 1888|Stortingsvalget 1888]]» frå ,  den 7. desember 2010.* 
*** oppgav desse kjeldene:*
*** Historisk statistikk Statistisk sentralbyrå
*** Stortingsvalg. Stemmeberettigede og avgitte stemmer, etter kjønn og antall representanter, etter kjønn. 1815-2001 Statistisk sentralbyrå
Notto Olsen Løvland

**Notto Olsen Løvland** () var ein norsk gardbrukar og stortingsmann frå Evje i Aust-Agder. Han var farbror til Ole Gunnarsson Lauvland og Jørgen Løvland.

Løvland tok over farsgarden i 1826 og dreiv han til 1880. Han var medlem av heradsstyret 1838-65. Perioden 1840-80 var han medhjelpar åt presten. Åra 1863-86 var han sparebankdirektør.

Løvland var valmann ved sju stortingsval. Han var 1. representant frå Nedenes og Robygdelagets amt på Stortinget i 1845, der han var medlem av budsjettkomiteen.

Løvland døydde heime på garden i Evje i 1880.

## Kjelder
* 
*
Reier Thorsen Lilleholt

**Reier Thorsen Lilleholt** () var ein norsk gardbrukar, ordførar og stortingsmann frå Holt i Aust-Agder. Thor Reiersen Lilleholt var far hans, Ole Lilleholt sonen hans.

Lilleholt tok over farsgarden allereie i 1823. Han var medlem av heradsstyret 1838-43, ordførar 1849-53. Forlikskommissær 1861-76, og formann i matrikkelkommisjonen i heradet frå 1864.

I 1848 var Lilleholt 1. representant frå Nedenes og Robygdelagets amt på Stortinget. Han var medlem av bankkomiteen, komiteen om pengekrisa og komiteen om skattestellet i byane. Tre gonger hamna han på varamannsplass ved stortingsval mellom 1844 og 1858.

Han døydde på garden sin i 1876.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Halvor Torjusson Skjerkholt

**Halvor Torjusson Skjerkholt** () var ein norsk gardbrukar og stortingsmann frå Holt i Aust-Agder.

Far hans var gardbrukar i Holt. Sjølv tok han eksamen til underoffiser i Kristiansand i 1838, og stod i militær teneste til han var fanejunker. I 1840 tok han over farsgarden og dreiv den til han døydde. Han var jamt medlem av heradsstyret, ordførar i fleire år.

Skjerkholt representerte Nedenes og Robygdelagets amt på samtlege storting 1851-73. I alle år var han medlem av militærkomiteen, frå 1862 også av Lagtinget. Elles var han 1862-63 medlem av matrikkellovkomiteen og 1864 i komiteen om løn til hæren.

Han døydde på garden sin i Holt i 1874.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Ole Torgrimsson Fennefoss

**Ole Torgrimsson Fennefoss** () var ein norsk gardbrukar og stortingsmann frå Bygland i Aust-Agder.

Fennefoss var son til ein gardbrukar på Hurverak i Årdal sokn i Bygland. Sjølv var han gardbrukar på Fennefoss i Bygland frå kring 1816, då han gifta seg med ei enkje på garden. I 1824 var han 1. representant frå Nedenes og Robygdelagets amt på Stortinget, der han var medlem av komiteen for jordbruk og fedrift. Tolv år seinare vart han vald til 3. varamann til Stortinget.

Fennefoss var ein kjend haugianar.

Han døydde på garden sin i 1842.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
Knut Larsson Liestøl

**Knut Larsson Liestøl** () var ein norsk gardbrukar, lensmann og stortingsmann frå Åseral i Aust-Agder. Han var far til Lars Knutson Liestøl.

Han var fødd på garden Listøl i Åseral, gjekk i allmugeskulen tre dagar årleg. Las seg til kunnskapar. Etter å ha vore tenestegut vart han gardbrukar på Austergard i Åseral og
lensmann 1837-87. Medlem av heradsstyret og forlikskommisjonen. 

Liestøl var stortingsmann for Nedenes amt frå 1865 til 1873. Han var i 1865-66 medlem av bankomiteen, 1868-69 og 1871 av næringskomite nr 2 og 1871-73 av justiskomite nr 2.

Han døydde på garden sin i Åseral i 1890.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Daniel Knutsson Vigeland

**Daniel Knutsson Vigeland** () var ein norsk gardbrukar, ordførar og stortingsmann frå Øyestad i Aust-Agder. Daniel A. Vigeland var dottersonen hans.

Far hans var gardbrukar på Vigeland, og sjølv tok han i si tid over farsgarden. Han var medlem av heradsstyret i Øyestad 1838-57, ordførar eit par år. Vigeland var stortingsmann i 1827, 1828, 1839 og 1845, alle gongene vald frå Nedenes og Robygdelagets amt. Han var i 1827 medlem av tollkomiteen, 1839 av komiteen om militærutgiftene og 1845 av militærkomiteen.

Han døydde på slektsgarden i Øyestad i 1869.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Ole Halvorsson Ribe

**Ole Halvorsson Ribe** () var ein norsk båtbyggjar, gardbrukar og skipsreiar frå Fjære i Aust-Agder.

Ribe var son av ein gardbrukar og båtbyggjar på Ugland i Fjære. Fram til han var 22 år gammal dreiv Ole som skipstømrar, mykje i Grimstad og Arendal. Han kjøpte i 1797 garden Ribe og budde der. År 1819 anla han eit skipsverft på Hausland i Fevikkilen, eit verft han leia til han døydde. Han dreiv også som skipsreiar.

Ribe var 3. representant på Stortinget 1818 for Nedenes og Robygdelagets amt. Han var medlem av seks komitear, mellom dei om tjuverilovgjevinga.

Han døydde på garden sin i Fjære i 1839.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Notto Jørgensen Tvedt

**Notto Jørgensen Tvedt** () var ein norsk lærar, kyrkjesongar, gardbrukar og stortingsmann frå Evje i Aust-Agder.

Tveit var son til ein gardbrukar og kyrkjesongar frå Evje. Han var sjølv skulehaldar frå 1812, og vart i 1820 tilsett som kyrkjesongar i Evje og Hornnes og Vegusdal. Frå 1817 var han aktiv som hjelpevaksinatør. Kring 1820 slo han seg ned som gardbrukar på Åneland i Evje. Tveit var presten sin medhjelpar frå 1825 til han døydde.

Tveit var medlem av forlikskommisjonen frå 1833, og frå 1837 av det fyrste heradsstyret i Evje, der han vart vald til ordførar. I 1836 var 1. representant frå Nedenes og Robygdelagets amt på Stortinget, der han var medlem av kyrkjekomiteen. Sameleis på omframstortinget 1836-37.

Tveit døydde på garden sin i Evje i 1839.

## Kjelder

* 
*
Christian Holm

**Christian Holm** () var ein dansk-norsk forvaltar, gardbrukar og stortingsmann, fødd i København.

Holm kom til Noreg i 1796, 13 år gammal. Han studerte bergkunne i både København og i Tyskland. I 1815 vart han forvaltar for Nes jarnverk sitt opplag i Tvedestrand, og var i tillegg gardbrukar i Holt.

Holm var 1. representant på Stortinget 1833 frå Nedenes og Robygdelagets amt. Han var medlem av Lagtinget, kyrkjekomiteen, komiteen om kjøpstadskatten og komiteen om ny bygningslov i Christiania.

Holm døydde i Tvedestrand i 1855.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Kristen Andersson Vallesværd

**Kristen Andersson Vallesværd** () var ein norsk gardbrukar og stortingsmann frå Høvåg i Aust-Agder.

Vallesværd var son av ein gardbrukar, og tok i si tid over farsgarden. Han var forlikskommissær 1827-36 og medlem av heradsstyret frå 1838. I 1833 var han 3. representant frå Nedenes og Robygdelagets amt på Stortinget, medlem av bankkomiteen.

Han døydde på garden sin i 1842.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Owl City

**Owl City** er eit einmanns synthpop-prosjekt starta i 2007 av Adam Young frå Owatonna i Minnesota, USA. 

Adam Young starta å komponere musikk etter at han skal ha slite med søvnløyse. Han vart lagd merke til for songane han hadde lasta opp på MySpace og fekk seinare signert seg til eit musikkselskap. Owl City kom i 2007 ut med EP-en *Of June*, som i 2008 vart etterfølgd av albumet *[[Maybe I'm Dreaming]]*. *Of June* nådde som nummer 20 på Billboard-lista for elektroniske album og *Maybe I'm Dreaming* nådde ein 16-plass som høgste plassering på same liste.

Young har sagt at han er inspirert av disko og europeisk elektronisk musikk. *[[Ocean Eyes]]*, det tredje albumet til Owl City, vart gjeve i juli 2009 og debuterte som nummer 27 på Billboard 200. Tre singlar er gjevne ut frå det albumet, «Fireflies», «Umbrella Beach» og «Vanilla Twilight».

I november 2010 vart julesingelen «Peppermint Winter» gjeven ut.

## Diskografi
* 2008 *[[Maybe I'm Dreaming]]*
* 2009 *[[Ocean Eyes]]*

## Kjelder

* *Denne artikkelen byggjer på «[[:en:Owl City|Owl City]]» frå , den 8. desember 2010.*
** * oppgav desse kjeldene: * 



## Bakgrunnsstoff
*
Maybe I'm Dreaming

**Maybe I'm Dreaming** er debutalbumet til synthpopakta Owl City, utgjeve 16. desember 2008.

Som følgje av suksessen med *[[Ocean Eyes]]* vart Maybe I'm Dreaming-albumet lansert på nytt av Universal Republic.

## Spor
Prins William, hertug av Cambridge

**William** () er ein britisk prins med titlane prins av Wales, hertug av Cambridge, greve av Strathearn og baron av Carrickfergus. Han er medlem av den britiske kongefamilien og eldste son til Prinsesse Diana av Wales og kong Charles III. Bror hans er Prins Harry. Prins William er den første i arverekkja til å taka over den britiske trona.

Prins William jobbar som helikoptarpilot for det Britiske luftforsvarets Sea King-styrke.

Den 16. november 2010 kunngjorde det britiske hoffet at William hadde forlova seg med Kate Middleton. Bryllaupet stod i Westminster Abbey i London den 29. april 2011. Forlovingsringen William gav til Kate, var same forlovingsringen som mora, Diana hadde.

Den 22. juli 2013 vart Catherine og William foreldre til George av Cambridge.

## Sjå òg
* Bryllaupet mellom prins William og Kate Middleton

## Kjelder

**Denne artikkelen bygger på «[[:en:Prins William, hertug av Cambridge|Prins William, hertug av Cambridge]]» frå ,  den 8. desember 2010.*  

## Bakgrunnsstoff
Ocean Eyes

**Ocean Eyes** er det andre albumet frå synthpopakta Owl City, utgjeve 14. juli 2009. Albumet er gjeve ut på Universal Republic og produsert av Adam Young åleine. Det femner singlane «Fireflies» , «Vanilla Twilight» og «Umbrella Beach».

## Spor

## Yting på salslister

## Referansar
Prins Harry, hertug av Sussex

**Prins Henry, hertugen av Sussex** (), ofte kalla **prins Harry**, er ein engelsk prins. Han er yngste son til kong Charles III og prinsesse Diana av Wales.

Den 19. mai 2018 gifta han seg med den amerikanske skodespelaren Meghan Markle. Få timar før bryllaupet blei han tildelt tittelen hertug av Sussex av bestemora, dronning Elizabeth II.

## Kjelder


**Denne artikkelen bygger på «[[:en:Prince Harry, Duke of Sussex|Prince Harry, Duke of Sussex]]» frå ,  den 11. mars 2019.*  


## Bakgrunnsstoff